

uždaroji akcinė bendrovė „RDA SPOT“

Į.k. 301507397, PVM mok. k. LT100004116916, Birželio 23-iosios g. 12, LT-03205 Vilnius.

El. p. sigita@rdaspot.com , +370 676 96681

KONKURSO SĄLYGOS

DBS ekstrakcijos sistema

TURINYS

1. BENDROSIOS NUOSTATOS....................................................................2
2. PIRKIMO OBJEKTAS............................................. ..................................2
3. TIEKĖJŲ KVALIFIKACIJOS REIKALAVIMAI..................... ................2
4. PASIŪLYMŲ RENGIMAS, PATEIKIMAS, KEITIMAS.........................4
5. KONKURSO SĄLYGŲ PAAIŠKINIMAS IR PATIKSLINIMAS............5
6. PASIŪLYMŲ NAGRINĖJIMAS IR VERTINIMAS.................................6
7. PASIŪLYMŲ ATMETIMO PRIEŽASTYS...............................................6
8. DERYBOS...................................................................................................7
9. SPRENDIMAS DĖL LAIMĖTOJO NUSTATYMO..................................7
10. PIRKIMO SUTARTIES SĄLYGOS...........................................................7
11. BAIGIAMOSIOS NUOSTATOS.................................................................8
12. PRIEDAI.......................................................................................................9
	1. Priedas. DBS ekstrakcijos sistemos techninė specifikacija...................10
	2. Priedas. DBS ekstrakcijos sistemos pasiūlymo forma..........................12
	3. Priedas. Tiekėjo deklaracija...................................................................15
	4. Priedas. Tiekėjo įvykdytų sutarčių sąrašas............................................16
13. **BENDROSIOS NUOSTATOS**
	1. *UAB „RDA Spot“* (toliau vadinama – Pirkėjas) įgyvendindama projektą ***„*S*KL Covid-19 tyrimo rinkinys“*** (pagal priemonės Nr. 03.3.1-LVPA-T-859 „COVID-19 produktai LT“ finansavimo sąlygų aprašą[[1]](#footnote-1)), bendrai finansuojamą Europos Sąjungos struktūrinių fondų ir Lietuvos Respublikos lėšomis numato įsigyti: **DBS ekstrakcijos** **sistemą**.
	2. Vartojamos pagrindinės sąvokos, apibrėžtos Projektų finansavimo ir administravimo taisyklėse, patvirtintose Lietuvos Respublikos finansų ministro 2014 m. spalio 8 d. įsakymu Nr. 1K-316 (toliau – Taisyklės)
	3. Pirkimas vykdomas vadovaujantis Taisyklėmis, Lietuvos Respublikos civiliniu kodeksu (toliau – Civilinis kodeksas), kitais teisės aktais bei *konkurso* sąlygomis (toliau – konkurso sąlygos).
	4. Skelbimas apie pirkimą paskelbtas Europos Sąjungos fondų investicijų svetainėje [www.esinvesticijos.lt](http://www.esinvesticijos.lt)*.*
	5. Pirkimas atliekamas konkurso būdu laikantis lygiateisiškumo, nediskriminavimo, abipusio pripažinimo, proporcingumo, skaidrumo principų.
	6. Konkursui neįvykus dėl to, kad nebuvo gauta nė vieno pirkėjo nustatytus reikalavimus atitinkančio tiekėjo pasiūlymo, pirkėjas pasilieka teisę pakartotinį pirkimą vykdyti Taisyklių 461.1 punkte nustatyta tvarka.
	7. Pirkėjo įgaliotas asmuo palaikyti tiesioginį ryšį su tiekėjais ir gauti iš jų su pirkimo procedūromis susijusius pranešimus: direktorė Sigita Danilevičienė, tel. +370 676 96681, el. sigita@rdaspot.com .
14. **PIRKIMO OBJEKTAS**
	1. Perkama **DBS ekstrakcijos** **sistema** *(1 kompl.),* kurios savybės nustatytos pateiktoje techninėje specifikacijoje.
	2. Jei techninėje specifikacijoje apibūdinant pirkimo objektą nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, laikyti, kad priimtini ir savo savybėmis lygiaverčiai objektai.
	3. Šis pirkimas į dalis neskirstomas, todėl pasiūlymas turi būti pateiktas visam nurodytam *prekių* kiekiui.
	4. Įrangos pristatymas, montavimas ir paleidimas: **4 savaites nuo pirkimo sutarties pasirašymo dienos.** Galimas pratęsimas raštišku Pirkėjo sutikimu iki 5 dienų, jei įranga vėluoja, dėl atsiradusių nenumatytų aplinkybių.
	5. Įrangos pristatymo ir sumontavimo vieta *–* *Birželio 23-iosios g. 12, Vilnius, LT-03205 Lietuva.*
15. **TIEKĖJŲ KVALIFIKACIJOS REIKALAVIMAI**
	1. Tiekėjas, dalyvaujantis pirkime, turi atitikti šiuos minimalius kvalifikacijos reikalavimus.
		1. **Bendrieji tiekėjų kvalifikacijos reikalavimai**

| **Eil. Nr.** | **Kvalifikacijos reikalavimai** | **Kvalifikacijos reikalavimų reikšmė** | **Kvalifikacijos reikalavimus įrodantys dokumentai** |
| --- | --- | --- | --- |
| 3.1.1.1 | Tiekėjas nėra bankrutavęs, likviduojamas, su kreditoriais sudaręs taikos sutarties, sustabdęs ar apribojęs savo veiklos arba jo padėtis pagal šalies, kurioje jis registruotas, įstatymus nėra tokia pati ar panaši. Jam nėra iškelta restruktūrizavimo, bankroto byla arba nėra vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais arba jam nėra vykdomos analogiškos procedūros pagal šalies, kurioje jis registruotas, įstatymus | Tiekėjo, neatitinkančio šio reikalavimo, pasiūlymas atmetamas | Valstybės įmonės Registrų centro arba atitinkamos užsienio šalies institucijos išduotas dokumentas, patvirtinantis, kad tiekėjas nėra bankrutavęs, likviduojamas, jam nėra iškelta restruktūrizavimo, bankroto byla ar vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais, arba išrašas iš teismo sprendimo, išduotas ne anksčiau kaip 60 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas. Pateikiama tinkamai patvirtinta dokumento kopija\* ***arba***pateikiama tiekėjo deklaracija, kad jis atitinka šiame punkte nurodytą kvalifikacijos reikalavimą |

**3.1.2.Ekonominės ir finansinės būklės, techninio ir profesinio pajėgumo reikalavimai** [[2]](#footnote-2)

| **Eil.** **Nr.** | **Kvalifikacijos reikalavimai** | **Kvalifikacijos reikalavimų reikšmė** | **Kvalifikacijos reikalavimus įrodantys dokumentai** |
| --- | --- | --- | --- |
| 3.1.2.1 | Tiekėjas per pastaruosius 3 metus arba per laiką nuo jo įregistravimo dienos (jeigu tiekėjas vykdė veiklą trumpiau kaip 3 metus) įvykdė arba vykdo bent 1 (vieną) panašių prekių**[[3]](#footnote-3)** tiekimo sutartį, kurios vertė ne mažesnė kaip 0,7 pasiūlymo vertės be PVM | Tiekėjo, neatitinkančio šio reikalavimo, pasiūlymas atmetamas | 1. Tiekėjo vadovo ar jo įgalioto asmens pasirašyta (-as) įvykdytos (-ų) ar vykdomos (-ų) sutarties (-čių) sąrašas, nurodant:1.1. užsakovą;1.2. sutarties vertę;1.3. sudarymo ir/arba įvykdymo datas; 1.4. kontaktinį asmenį;1.5. pirkimo objektą.  |
| 3.1.2.2. | Tiekėjas privalo būti įrangos gamintojo įgaliotas atlikti siūlomo prekės pardavimą, garantinę priežiūrą  | Tiekėjo, neatitinkančio šio reikalavimo, pasiūlymas atmetamas | 1) jei tiekėjas yra gamintojas, tiekėjas turi pateikti oficialų raštą, patvirtinantį, kad yra įrangos gamintojas;2) tuo atveju jei tiekėjas nėra gamintojas, tiekėjas turi pateikti su gamintoju pasirašytą sutartį arba dokumentus, įrodančius, kad tiekėjas yra oficialus įrangos gamintojo atstovas. |
| 3.1.2.3. | Tiekėjas turi galėti užtikrinti prekių (įrangos) naudojimo vietoje garantinį aptarnavimą | Tiekėjo, neatitinkančio šio reikalavimo, pasiūlymas atmetamas | Pateikiamas Tiekėjo laisvos formos raštiškas patvirtinimas, kad jis atitinka šiame punkte nurodytą kvalifikacijos reikalavimą, kuriame būtų nurodyti kontaktiniai duomenys, kuriais reikia kreiptis į tiekėją dėl prekių (įrangos) garantinio aptarnavimo. Pateikiamas dokumento originalas arba kopija. |

**Pastabos\*:**

1) jeigu tiekėjas negali pateikti nurodytų dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų – privalo pateikti priesaikos deklaraciją arba oficialią tiekėjo deklaraciją

2) dokumentų kopijos yra tvirtinamos tiekėjo ar jo įgalioto asmens parašu, nurodant žodžius „Kopija tikra“ ir pareigų pavadinimą, vardą (vardo raidę), pavardę, datą ir antspaudą (jei turi).

3) Iškilus neaiškumams dėl pateiktų dokumentų tinkamumo, Pirkėjas gali paprašyti pateikti dokumentų originalus ar patvirtintas kopijas (dokumentų kopijos yra tvirtinamos tiekėjo ar jo įgalioto asmens parašu, nurodant žodžius „Kopija tikra“ ir pareigų pavadinimą, vardą (vardo raidę), pavardę ir datą).

* 1. Jei bendrą pasiūlymą pateikia ūkio subjektų grupė, šių konkurso sąlygų 3.1.1. punktuose nustatytus kvalifikacijos reikalavimus turi atitikti ir pateikti nurodytus dokumentus kiekvienas ūkio subjektų grupės narys atskirai, o šių konkurso sąlygų 3.1.2 punktuose nustatytus kvalifikacijos reikalavimus turi atitikti ir pateikti nurodytus dokumentus bent vienas ūkio subjektų grupės narys arba visi ūkio subjektų grupės nariai kartu.
	2. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią pirkėjas gali įrodyti bet kokiomis teisėtomis priemonėmis.
	3. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su pirkėju sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių pirkėjui nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo pirkėjas turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją, kuriam partneriui suteikti įgaliojimai pateikti pasiūlymą, jį pasirašyti, sudaryti sutartį).

1. **PASIŪLYMŲ RENGIMAS, PATEIKIMAS, KEITIMAS**
	1. Pateikdamas pasiūlymą tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
	2. Pasiūlymas turi būti pateikiamas raštu, pasirašytas tiekėjo arba jo įgalioto asmens ir siunčiamas el. paštu sigita@rdaspot.com, laiško temoje nurodant **„Konkursas. DBS ekstrakcijos sistema, Tiekėjo pavadinimas**“.
	3. Tiekėjo pasiūlymas pateikiamas *lietuvių kalba.* Priedai prie pasiūlymo ir kiti dokumentai pateikiami *lietuvių ir (arba) anglų kalba.*
	4. Tiekėjas kainos pasiūlymą privalo pateikti pagal konkurso sąlygų 2 priede pateiktą formą el. paštu sigita@rdaspot.com.
	5. **Pasiūlymą sudaro tiekėjo raštu pateiktų dokumentų visuma**:
		1. užpildyta pasiūlymo forma, parengta pagal šių pirkimo konkurso sąlygų 2 priedą;
		2. tiekėjo įvykdytų sutarčių sąrašas;
		3. kitus konkurso sąlygose nurodytus minimalius kvalifikacijos reikalavimus pagrindžiantys dokumentai;
		4. jungtinės veiklos sutartis arba tinkamai patvirtinta jos kopija, jei bendrą pasiūlymą teikia ūkio subjektų grupė;
		5. kita konkurso sąlygose prašoma informacija ir (ar) dokumentai.
	6. **Tiekėjas gali pateikti tik vieną pasiūlymą** – individualiai arba kaip ūkio subjektų grupės narys.
	7. Tiekėjas, pateikdamas pasiūlymą, turi siūlyti visą nurodytą *prekių kiekį.*
	8. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
	9. Pasiūlymas turi būti pateiktas iki **2021 m. kovo 4 d. 15:00 val.** (Lietuvos Respublikos laiku) atsiuntus jį el. paštu*.* Tiekėjo prašymu Pirkėjas nedelsdamas pateikia rašytinį patvirtinimą, kad tiekėjo pasiūlymas yra gautas, ir nurodo gavimo dieną, valandą ir minutę.
	10. Pavėluotai gauti pasiūlymai neįtraukiami į konkursą.
	11. Pasiūlymuose nurodoma prekių kaina pateikiama eurais arba kita valiuta (tuomet kaina bus perskaičiuota į Eurus remiantis Lietuvos banko paskelbtu kursu, kuris galios pasiūlymo pateikimo dieną), turi būti išreikšta ir apskaičiuota taip, kaip nurodyta šių konkurso sąlygų 1 priede. Apskaičiuojant kainą, turi būti atsižvelgta į visą šių konkurso sąlygų 1 priede nurodytą prekių kiekį, kainos sudėtines dalis, į techninės specifikacijos reikalavimus ir pan. Į prekės kainą turi būti įskaityti visi mokesčiai ir visos tiekėjo išlaidos, susijusios su prekių pateikimu, kaip nurodyta specifikacijoje.
	12. **Pasiūlymas turi galioti ne trumpiau nei 60 dienų nuo jo pateikimo datos**. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.
	13. Kol nesibaigė pasiūlymų galiojimo laikas, pirkėjas turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą.
	14. Nesibaigus pasiūlymų pateikimo terminui Pirkėjas turi teisę jį pratęsti. Apie naują pasiūlymų pateikimo terminą Pirkėjas praneša raštu visiems tiekėjams, gavusiems konkurso sąlygas bei paskelbia apie tai Europos Sąjungos fondų investicijų svetainėje [www.esinvesticijos.lt](http://www.esinvesticijos.lt).
	15. Pasibaigus skelbime nurodytam pasiūlymų pateikimo terminui ir negavus nė vieno pasiūlymo, pirkėjas pasilieka teisę pakartotinį pirkimą vykdyti Taisyklių 461.1 punkte nustatyta tvarka.
	16. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Pirkėjas jį gauna pateiktą raštu iki pasiūlymų pateikimo termino pabaigos.
2. **KONKURSO SĄLYGŲ PAAIŠKINIMAS IR PATIKSLINIMAS**
	1. Pirkėjas atsako į kiekvieną Tiekėjo rašytinį prašymą paaiškinti pirkimo sąlygas, jeigu prašymas gautas ne vėliau kaip prieš 3 darbo dienas iki pirkimo pasiūlymų pateikimo termino pabaigos. Į laiku gautą tiekėjo prašymą paaiškinti konkurso sąlygas pirkėjas atsako ne vėliau kaip per 2 darbo dienas nuo jo gavimo dienos ir ne vėliau kaip likus 2 darbo dienoms iki pasiūlymų pateikimo termino pabaigos. Pirkėjas, atsakydamas tiekėjui, kartu siunčia paaiškinimus ir visiems kitiems tiekėjams, kuriems jis pateikė konkurso sąlygas, bet nenurodo, kuris tiekėjas pateikė prašymą paaiškinti konkurso sąlygas.
	2. Nesibaigus pasiūlymų pateikimo, bet ne vėliau kaip likus 2 darbo dienoms iki pasiūlymų pateikimo termino pabaigos, Pirkėjas turi teisę savo iniciatyva paaiškinti, patikslinti konkurso sąlygas.
	3. Jei paskelbus kvietimą dalyvauti pirkime yra keičiama pasiūlymams parengti reikalinga informacija, taip pat kai Tiekėjams teikiami dokumentų paaiškinimai (patikslinimai) (pavyzdžiui, paaiškinami kvalifikacijos reikalavimai), Pirkėjas Taisyklių 458 punkte nustatyta tvarka paskelbia pakeistą kvietimą dalyvauti pirkime.
	4. Pirkėjas nerengs susitikimų su tiekėjais dėl pirkimo dokumentų paaiškinimų.
	5. Bet kokia informacija, konkurso sąlygų paaiškinimai, pranešimai ar kitas pirkėjo ir tiekėjo susirašinėjimas yra vykdomas šiame punkte nurodytu adresu paštu, elektroniniu paštu, faksu. Tiesioginį ryšį su tiekėjais įgalioti palaikyti: direktorė Sigita Danilevičienė, tel. +370 676 96681, el. sigita@rdaspot.com.
3. **PASIŪLYMŲ NAGRINĖJIMAS IR VERTINIMAS**
	1. Pasiūlymų nagrinėjimo, vertinimo ir palyginimo procedūras atlieka Komisija, tiekėjams ar jų įgaliotiems atstovams nedalyvaujant. Pasiūlymai bus vertinami **2021 m. kovo 4 d. 16:00 val.** Tiekėjo siųsto laiško atidarymas ir pasiūlymo parsisiuntimas prilyginamas susipažinimui su Tiekėjų siųstais pasiūlymais.
	2. Komisija nagrinėja:
		1. ar tiekėjai pasiūlymuose pateikė tikslius ir išsamius duomenis apie savo kvalifikaciją ir ar tiekėjo kvalifikacija atitinka minimalius kvalifikacijos reikalavimus;
		2. ar tiekėjai pasiūlyme pateikė visus duomenis, dokumentus ir informaciją, apibrėžtą šiose konkurso sąlygose ir ar pasiūlymas atitinka šiose konkurso sąlygose nustatytus reikalavimus;
		3. ar nebuvo pasiūlytos neįprastai mažos kainos.
	3. Iškilus klausimams dėl pasiūlymų turinio ir Komisijai raštu paprašius šiuos duomenis paaiškinti arba patikslinti, tiekėjai privalo per Komisijos nurodytą protingą terminą pateikti raštu papildomus paaiškinimus nekeisdami pasiūlymo esmės.
	4. Jeigu pateiktame pasiūlyme Komisija randa pasiūlyme nurodytos kainos apskaičiavimo klaidų, ji privalo raštu paprašyti tiekėjų per jos nurodytą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo posėdžio metu paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
	5. Kai pateiktame pasiūlyme nurodoma neįprastai maža kaina, Komisija turi teisę, o ketindama atmesti pasiūlymą – privalo tiekėjo raštu paprašyti per Komisijos nurodytą protingą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą.
	6. Pasiūlymuose nurodytos kainos bus vertinamos eurais be PVM.
	7. Pirkėjo neatmesti pasiūlymai vertinami pagal mažiausios kainos kriterijų***.***
	8. Pirkėjas užtikrina, kad pateiktuose pasiūlymuose pateiktos kainos nebus sužinotos anksčiau nei pasiūlymų pateikimo terminas, nurodytas Konkurso sąlygų 6.1 punkte.
4. **PASIŪLYMŲ ATMETIMO PRIEŽASTYS**
	1. Komisija atmeta pasiūlymą, jeigu:
		1. pasiūlymas (jei vykdomos derybos - galutinis pasiūlymas) neatitiko konkurso sąlygose nustatytų reikalavimų (tiekėjo pasiūlyme nurodytas pirkimo objektas neatitinka reikalavimų, nurodytų techninėje specifikacijoje, ir kt.) arba dalyvis, Pirkėjo prašymu, nekeisdamas pasiūlymo esmės, nepaaiškino savo pasiūlymo;
		2. tiekėjas per Pirkėjo nurodytą terminą neištaisė aritmetinių klaidų ir (ar) nepaaiškino pasiūlymo;
		3. buvo pasiūlyta neįprastai maža kaina ir tiekėjas Pirkėjo prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;
		4. tiekėjas pateikė melagingą informaciją, kurią Pirkėjas gali įrodyti bet kokiomis teisėtomis priemonėmis;
		5. tiekėjo, kurio pasiūlymas neatmestas dėl kitų priežasčių, buvo pasiūlyta per didelė, perkančiajai organizacijai nepriimtina pasiūlymo kaina;
		6. tiekėjas pateikė daugiau nei vieną pasiūlymą (atmetami visi tiekėjo pasiūlymai);
		7. tiekėjas neatitiko minimalių kvalifikacijos reikalavimų;
		8. tiekėjas pasiūlyme pateikė netikslius ar neišsamius duomenis apie savo kvalifikaciją ir, Pirkėjui prašant, nepatikslino jų.
	2. Apie pasiūlymo atmetimą tiekėjas informuojamas per vieną darbo dieną nuo šio sprendimo priėmimo dienos.
5. **DERYBOS**
	1. Pirkimo metu derybos vykdomos nebus.
6. **SPRENDIMAS DĖL LAIMĖTOJO NUSTATYMO**
	1. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę. Pasiūlymai šioje eilėje surašomi kainos didėjimo tvarka. Jeigu kelių pateiktų pasiūlymų yra vienodos kainos, nustatant pasiūlymų eilę pirmesnis į šią eilę įrašomas tiekėjas, kurio pasiūlymas įregistruotas anksčiausiai.
	2. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių konkurso sąlygų nuostatas.
	3. Mažiausią kainą pasiūlęstiekėjas yra skelbiamas laimėjusiu konkursą ir jis kviečiamas sudaryti sutartį, nurodant laiką iki kada reikia sudaryti sutartį.
	4. Jeigu tiekėjas, kurio pasiūlymas pripažintas laimėjusiu, raštu atsisako sudaryti pirkimo sutartį arba iki nurodyto laiko neatvyksta sudaryti pirkimo sutarties, arba atsisako sudaryti sutartį pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Komisija siūlo sudaryti pirkimo sutartį tiekėjui, kurio pasiūlymas pagal sudarytą pasiūlymų eilę yra pirmas po tiekėjo, atsisakiusio sudaryti pirkimo sutartį.
7. **PIRKIMO SUTARTIES SĄLYGOS**
	1. Įrangos pristatymas, montavimas, jos paleidimas per **4 savaites nuo pirkimo sutarties pasirašymo dienos**. Šio termino pratęsimas galimas Pirkėjo raštišku sutikimu iki 5 dienų, jei įranga vėluoja dėl atsiradusių nenumatytų aplinkybių, kitu atveju vadovaujamasi šio konkurso sąlygų 10.6. punktu.

10.2 Atsiskaitymo sąlygos: ne mažiau kaip du mokėjimai į Tiekėjo nurodytą atsiskaitomąją banko sąskaitą. *15.000,00 eur* *avansinis mokėjimas* apmokamas po Sutarties su Tiekėju pasirašymo dienos per 5 darbo dienas. Likusi suma *apmokama* po Įrangos pristatymo Pirkėjo nurodytu adresu, pilno sumontavimo ir paleidimo per 15 darbo dienų. Įrangos įsigijimas įforminamas perdavimo-priėmimo aktu ir išrašoma sąskaita-faktūra.

* + 1. Tiekėjas gali pateikti Pirkėjui sutarties įvykdymo užtikrinamo garantiją Lietuvos Respublikoje ar užsienyje registruoto banko ar kredito unijos arba Lietuvos Respublikoje ar užsienyje registruotos draudimo bendrovės laidavimo draudimą (toliau − Garantija), kad laiku įvykdys pirkimo sutartyje numatytus įsipareigojimus. Garantija pateikiama per 10 dienų po pirkimo sutarties pasirašymo dienos ir turi galioti visą sutarties galiojimo laiką.
			1. Pirkėjas, gavęs Tiekėjo sutarties įvykdymo užtikrinamo garantiją, atlieka *išankstinį apmokėjimą* ne didesnei nei garantijoje numatytai sutarties įvykdymo užtikrinamo sumai per 10 dienų nuo garantijos pateikimo.

10.3 Pirkimo sutartis pasirašoma su laimėjusį pasiūlymą pateikusiu tiekėju šiose konkurso sąlygose nustatytomis sąlygomis, vadovaujantis Taisyklėmis ir Civiliniu kodeksu;

* 1. Sudarant pirkimo sutartį, negali būti keičiama laimėjusio tiekėjo galutinio pasiūlymo kaina ir esminės sąlygos, taip pat pirkėjo pirkimo pradžioje nustatytos esminės pirkimo sąlygos.
	2. Vykdant pirkimo sutartį, esminės pirkimo sutarties sąlygos keičiamos nebus, jeigu:
		1. jos pakeičiamos numatant naujas sąlygas, kurios, jeigu būtų nustatytos pirkimo dokumentuose, būtų suteikusios galimybę dalyvauti pirkimo procedūrose kitiems, nei dalyvavo, tiekėjams;
		2. jos pakeičiamos numatant naujas sąlygas, dėl kurių, jeigu jos būtų nustatytos pirkimo dokumentuose, laimėjusiu pasiūlymu galėtų būti pripažintas kito, nei pasirinktas, tiekėjo pasiūlymas;
		3. pirkimo objektas yra pakeičiamas taip, kad į keičiamą pirkimo sutartį įtraukiamos naujos (papildomos) prekės, paslaugos ar darbai;
		4. ekonominė sutarties pusiausvyra pasikeičia asmens, su kuriuo sudaryta sutartis, naudai taip, kaip nebuvo nustatyta pirminės sutarties sąlygose.
	3. Pirkimo sutartis ar preliminarioji sutartis jos galiojimo laikotarpiu gali būti keičiama, kai pakeitimu iš esmės nepakeičiamas pirkimo sutarties pobūdis ir bendra atskirų pakeitimų pagal šį punktą vertė neviršija 10 procentų pradinės pirkimo sutarties vertės prekių ar paslaugų pirkimo atveju ir 15 procentų – darbų pirkimo atveju.
	4. Tiekėjas, pažeidęs konkurso sąlygų 2.4. punktą ir nesant Pirkėjo kaltės laiku neperdavus įrangos Pirkėjui, įsipareigoja sumokėti Pirkėjui delspinigius – po 0,02 proc. nuo nepristatytos įrangos kainos už kiekvieną uždelstą dieną. Vėluojant prekes pristatyti daugiau kaip 30 dienų sutartis automatiškai nutraukiama, o Tiekėjas privalo per 3 darbo dienas sumokėti visą iš Pirkėjo gautą sumą už prekes bei sumokėti 5 proc. dydžio baudą skaičiuojamą nuo Sutarties vertės ir iki nutraukimo dienos priskaičiuotus delspinigius.
	5. Pirkėjas vėluodamas vykdyti mokestinius įsipareigojimus ir nesant Tiekėjo kaltės, Pirkėjas įsipareigoja sumokėti Tiekėjui delspinigius – po 0,02 proc. nuo nesumokėtos sumos už kiekvieną uždelstą dieną.
	6. Garantinis terminas: ne mažiau 12 mėn., išskyrus atvejus kai gamintojas nurodo ilgesnį garantijos laikotarpį. Garantinis terminas, skaičiuojamas nuo priėmimo – perdavimo akto pasirašymo dienos.
1. **Baigiamosios nuostatos**

 11.1. Tiekėjams pasiūlymų rengimo ir dalyvavimo konkurse išlaidos neatlyginamos.

* 1. Pirkėjas bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti. Priėmęs sprendimą nutraukti pirkimo procedūras, pirkėjas ne vėliau kaip per 2 darbo dienas nuo sprendimo priėmimo apie šį sprendimą praneša visiems pasiūlymus pateikusiems tiekėjams, o jeigu pirkimo procedūros nutraukiamos iki galutinio pasiūlymo pateikimo termino, visiems pirkimo sąlygas ir (arba) pirkimų dokumentus įsigijusiems tiekėjams. Jeigu pirkimo sąlygos ir (arba) pirkimo dokumentai skelbiami viešai (pavyzdžiui, interneto svetainėje), ten pat skelbiamas pranešimas apie pirkimo procedūrų nutraukimą.
	2. Pirkėjas, ne vėliau kaip per 3 darbo dienas po pirkimo sutarties sudarymo, informuoja raštu visus pasiūlymus pateikusius tiekėjus apie pirkimo sutarties sudarymą, nurodydamas tiekėją su kuriuo sudaryta pirkimo sutartis, bei jo pasiūlytą kainą.
	3. Informacija, pateikta pasiūlymuose, išskyrus nurodytą konkurso sąlygų 11.3 p., tiekėjams ir tretiesiems asmenims, išskyrus asmenis, administruojančius ir audituojančius ES fondų lėšų naudojimą, neskelbiami.
1. **Priedai**
	1. Priedas. DBS ekstrakcijos sistemostechninė specifikacija;
	2. Priedas. DBS ekstrakcijos sistemospasiūlymo forma;
	3. Priedas. Tiekėjo deklaracija;
	4. Priedas. Tiekėjo įvykdytų sutarčių sąrašas.

*Konkurso sąlygų*

***1 priedas***



**TECHNINĖ SPECIFIKACIJA**

Ši techninė specifikacija yra neatsiejama konkurso sąlygų dalis. Prekių techninės savybės yra suprantamos kaip minimalios reikalingos pirkėjui*.* ***Siūlomos prekės turi būti lygiavertės arba ne prastesnės nei aprašoma šioje techninėje specifikacijoje.*** Prekėms apibūdinti naudojami terminai ir įvardintos technologijos suprantamos kaip analogiškos arba lygiavertės. **Visos siūlomos prekės turi būti naujos ir nenaudotos.**

**Pirkimo objektas:** DBS ekstrakcijos sistema (1 kompl.). Pilnai automatinę DBS ekstrakcijos sistemą sudaro:

1. Ne mažiau kaip 500 DBS kortelių (2000 mėginių);
2. Plovimo modulis (privalomas);
3. Optinis (arba lygiavertis) kortelių atpažinimo modulis,
4. Vidinio standarto užpurškimo modulis (arba lygiavertis),
5. Valdymo modulis ir programinė įranga ekstraktoriaus visų modulių valdymui,
6. Hematokrito skeneris (privalomas);
7. Mėginių perkėlimo į standartines 96 šulinėlių plokšteles modulis (privalomas);
8. Įrangos montavimo ir paleidimo darbai (būtina);
9. SARS COV-2 antikūnių tyrimo iš sauso kraujo lašo tyrimo proceso eigos aprašymas (privalomas).

**Bendri reikalavimai Pirkimo objektui:**

1. Įrangos pristatymas, montavimas ir paleidimas: **4 savaites nuo pirkimo sutarties pasirašymo dienos.** Galimas pratęsimas raštišku Pirkėjo sutikimu iki 5 dienų, jei įranga vėluoja, dėl atsiradusių nenumatytų aplinkybių, kitu atveju vadovaujamasi šio konkurso sąlygų 10.6. punktu**.**
2. Įrangos pristatymo adresas***: Birželio 23-iosios g. 12, Vilnius, LT-03205, Lietuva.***
3. Į pasiūlymo kainą įeina visos išlaidos susijusios su dokumentacijos ruošimu, derinimu, gamyba, įskaitant įrangos pridavimą, įvedimą į eksploataciją.
4. Įrangos garantinis aptarnavimas.
5. Įrangos techninė dokumentacija (katalogai, prekių aprašymai ar naudojimosi instrukcija lietuvių ir/arba anglų kalbomis ir pan.)

**Specialieji techniniai reikalavimai Pirkimo objektui:**

|  |  |  |
| --- | --- | --- |
| **Nr.** | **Funkcijų ir/ar techninių reikalavimų (rodiklių) pavadinimas (apibūdinimas)** | **Techniniai reikalavimai, rodikliai** |
| 1. | Mėginių ekstrakcijos sistema | Automatinė (arba lygiavertė) mėginių ekstrakcija Standartinės (- 84.67 mm × 53.2 mm +/- paklaida 0,1mm) formato DBS (dried blood spot) kortelėsPrograminė įranga turi turėti integracijos galimybę su išorinėmis sistemomis, panašiomis kaip LC-MS sistemomis |
| 2. | Apdorojamų mėginių kiekis *(kortelių skaičius)* | Ne mažiau kaip 2000 mėginių (500 kortelių) Apdorojama be operatoriaus priežiūros (privaloma) |
| 3. | Ekstrakcijos tipas | Tiesioginė mėginių ekstrakcija (privaloma)Mėginiai plaunami eliuentu tiesiai nuo kortelės (privaloma) |
| 4. | Kortelių atpažinimo sistema | Optinė sistema (arba lygiavertė)Kortelių BAR kodų (mėginių pozicijas ant kortelės) atpažinimas (arba lygiavertis) |
| 5. | Fotodokumentavimo sistema | Kortelės atvaizdų fiksavimas po ekstrakcijos (privalomas)  |
| 6. | Vidinio standarto pridėjimas | Automatinė (arba lygiavertė) programuojama vidinio standarto pridėjimo galimybė prieš ekstrakciją |
| 7. | Plovimo sistema | Programuojama automatinė sistema (arba lygiavertė)Užtikrinanti, kad nebūtų pernašos tarp mėginių (privaloma) |
| 8. | Įrangos garantija | Ne mažiau 12 mėn. nuo priėmimo perdavimo akto pasirašymo dienos |
| 9. | SARS COV-2 antikūnių tyrimo iš sauso kraujo lašo tyrimo proceso eigos aprašymas | Privaloma |
| 10. | Instrukcija lietuvių ir (arba) anglų kalbomis | Privaloma |
| 11. | Į įrangos kainą turi būti įtrauktos įrangos pristatymo, montavimo ir paleidimo išlaidos | Privaloma |

*Konkurso sąlygų*

***2 priedas***

Projekto vykdytojui *UAB „RDA Spot“*

**PASIŪLYMAS**

**DĖL DBS ekstrakcijos** **sistemos**

|  |
| --- |
| 20 - - . |
| *data* |
|  |
| *Vieta* |

|  |  |
| --- | --- |
| Tiekėjo pavadinimas |  |
| Tiekėjo adresas |  |
| Už pasiūlymą atsakingo asmens vardas, pavardė |  |
| Telefono numeris |  |
| Fakso numeris |  |
| El. pašto adresas |  |

Šiuo pasiūlymu pažymime, kad sutinkame su visomis pirkimo sąlygomis, nustatytomis:

1) konkurso skelbime, paskelbtame svetainėje [www.esinvesticijos.lt](http://www.esinvesticijos.lt);

2) konkurso sąlygose;

3) pirkimo dokumentų prieduose.

Mes siūlome šias prekes:

| **Eil. Nr.** | **Prekių/paslaugų/darbų pavadinimas** | **Kiekis** | **Mato****vnt.**  | **Vieneto kaina,****Eur (be PVM)** | **Vieneto kaina,****Eur (su PVM)** | **Kaina, Eur (be PVM)** | **Kaina, Eur (su PVM)** |
| --- | --- | --- | --- | --- | --- | --- | --- |
| **1** | **2** | **3** | **4** | **5** | **6**  | **7** | **8** |
| 1. | DBS ekstrakcijos sistema | 1 | Kompl. |  |  |  |  |
|  |  | IŠ VISO (bendra pasiūlymo kaina) |  |  |

**Bendra pasiūlymo kaina Eur be PVM /**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(suma žodžiais).

**Bendra pasiūlymo kaina Eur su PVM**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(suma žodžiais).

Tais atvejais, kai pagal galiojančius teisės aktus tiekėjui nereikia mokėti PVM, jis lentelės 6 ir 8 skilčių nepildo ir nurodo priežastis, dėl kurių PVM nemoka.

Siūlomos prekėsvisiškai atitinka pirkimo dokumentuose nurodytus reikalavimus ir jų savybės tokios:

|  |  |  |
| --- | --- | --- |
|  | **Funkcijų ir/ar techninių reikalavimų (rodiklių) pavadinimas (apibūdinimas)** | **Reikšmės (rodikliai)** |
| 1. | Mėginių ekstrakcijos sistema |  |
| 2. | Apdorojamų mėginių kiekis *(kortelių skaičius)* |  |
| 3. | Ekstrakcijos tipas |  |
| 4. | Kortelių atpažinimo sistema |  |
| 5. | Fotodokumentavimo sistema |  |
| 6. | Vidinio standarto pridėjimas |  |
| 7. | Plovimo sistema |  |
| 8. | Įrangos garantija |  |
| 9. | SARS COV-2 antikūnių tyrimo iš sauso kraujo lašo tyrimo proceso eigos aprašymas |  |
| 10. | Instrukcija lietuvių ir (arba) anglų kalbomis |  |
| 11. | Į įrangos kainą turi būti įtrauktos įrangos pristatymo, montavimo ir paleidimo darbai |  |

Kartu su pasiūlymu pateikiami šie dokumentai:

|  |  |  |
| --- | --- | --- |
| Eil.Nr. | Pateiktų dokumentų pavadinimas | Dokumento puslapių skaičius |
|  |  |  |
|  |  |  |
|  |  |  |
|  |  |  |
|  |
|  |

**Prekių pristatymo terminas \_\_\_\_\_\_\_\_\_\_**

**Prekių garantija galioja \_\_\_\_\_\_\_\_\_\_**

Pasiūlymas galioja iki 20 \_\_-\_\_\_-\_\_\_ d.

Aš, žemiau pasirašęs (-iusi), patvirtinu, kad visa mūsų pasiūlyme pateikta informacija yra teisinga ir kad mes nenuslėpėme jokios informacijos, kurią buvo prašoma pateikti konkurso dalyvius.

Aš patvirtinu, kad nedalyvavau rengiant pirkimo dokumentus ir nesu susijęs su jokia kita šiame konkurse dalyvaujančia įmone ar kita suinteresuota šalimi.

Aš suprantu, kad išaiškėjus aukščiau nurodytoms aplinkybėms būsiu pašalintas (-a) iš šio konkurso procedūros, ir mano pasiūlymas bus atmestas.

|  |  |  |  |  |
| --- | --- | --- | --- | --- |
|  |  |  |  |  |
| *Tiekėjo vadovo arba jo įgalioto asmens pareigos* |  | *parašas* |  | *Vardas Pavardė* |

*Konkurso sąlygų*

***3 priedas***

Herbas arba prekių ženklas

 (Tiekėjo pavadinimas)

 (Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

Projekto vykdytojui *UAB „RDA Spot“*

**TIEKĖJO DEKLARACIJA**

\_\_\_\_\_\_\_\_\_\_\_\_\_Nr.\_\_\_\_\_\_

 (Data)

\_\_\_\_\_\_\_\_\_\_\_\_\_

(Sudarymo vieta)

|  |
| --- |
| 1. Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , |
| *(Tiekėjo vadovo ar jo įgalioto asmens pareigų pavadinimas, vardas ir pavardė)* |
| tvirtinu, kad mano vadovaujamas (-a) (atstovaujamas (-a))\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , |
|  *(Tiekėjo pavadinimas)* |
| dalyvaujantis (-i) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| *(Perkančiosios organizacijos pavadinimas)* |
| atliekamame **\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , |
| *(Pirkimo objekto pavadinimas, pirkimo numeris, pirkimo būdas)* |
|  |
| Skelbtame dienraštyje**\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , |
| *(Leidinio pavadinimas, kuriame paskelbtas skelbimas apie pirkimą, data ir numeris)* |

nėra bankrutavęs, likviduojamas, su kreditoriais sudaręs taikos sutarties, sustabdęs ar apribojęs savo veiklos arba jo padėtis pagal šalies, kurioje jis registruotas, įstatymus nėra tokia pati ar panaši. Jam nėra iškelta restruktūrizavimo, bankroto byla arba nėra vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais arba jam nėra vykdomos analogiškos procedūros pagal šalies, kurioje jis registruotas, įstatymus**.**

2.  Man žinoma, kad, jeigu mano pateikta deklaracija yra melaginga, vadovaujantis Lietuvos Respublikos viešųjų pirkimų įstatymo 39 straipsnio 2 dalies 1 punktu pateiktas pasiūlymas bus atmestas.

3. Tiekėjas už deklaracijoje pateiktos informacijos teisingumą atsako įstatymų nustatyta tvarka.

4. Jeigu viešajame pirkime dalyvauja ūkio subjektų grupė, deklaraciją pildo kiekvienas ūkio subjektas.

|  |  |  |  |  |  |
| --- | --- | --- | --- | --- | --- |
|  |  |  |  |  |  |
| *(Deklaraciją sudariusio asmens pareigų pavadinimas)* |  | *(Parašas)*  |  | *(Vardas ir pavardė)*  |  |

*Konkurso sąlygų*

***4 priedas***

(Tiekėjo pavadinimas)

 (Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

Projekto vykdytojui *UAB „RDA Spot“*

**TIEKĖJO ĮVYKDYTŲ SUTARČIŲ S Ą R A Š A S**

|  |  |  |  |  |  |
| --- | --- | --- | --- | --- | --- |
| **Eil. Nr.** | **Sutarties pavadinimas, pirkimo objektas**  | **Sutarties vertė, Eur be PVM** | **Sutarties sudarymo ir įvykdymo datos** | **Trumpas aprašymas** | **Užsakovas, užsakovo kontaktai** |
| 1. |  |  |  |  |  |
| 2. |  |  |  |  |  |
| 3. |  |  |  |  |  |

|  |  |  |  |  |  |
| --- | --- | --- | --- | --- | --- |
|  |  |  |  |  |  |
| *(Pareigos)* |  | *(Parašas)*  |  | *(Vardas ir pavardė)*  |  |

1. 2014–2020 metų Europos Sąjungos fondų investicijų veiksmų programos 3 prioriteto „Smulkiojo ir vidutinio verslo konkurencingumo skatinimas“ priemonės Nr. 03.3.1-LVPA-T-859 „COVID-19 produktai LT“ finansavimo sąlygų aprašas, patvirtintas Lietuvos Respublikos ūkio ministro 2020 m. spalio 26 d. įsakymu Nr. 4-939. [↑](#footnote-ref-1)
2. Jeigu konkurso sąlygų 2.2 punkte nurodoma, kad pirkimas yra skirstomas į dalis, šie reikalavimai, jei reikia, nustatomi kiekvienai pirkimo daliai atskirai. [↑](#footnote-ref-2)
3. Panašiomis prekėmis laikomos prekės, kurios priklauso tai pačiai prekių grupei pagal Bendrojo viešųjų pirkimų žodyno, patvirtinto 2002 m. lapkričio 5 d. Europos Parlamento ir Tarybos reglamentu (EB) Nr. 2195/2002 dėl bendro viešųjų pirkimų žodyno (BVPŽ) (OL 2002 L 340, p. 1-562), skaitmeninio kodo pirmus tris skaitmenis. [↑](#footnote-ref-3)